16. ΝΟΜΟΣ υπ’ αριθ. 3197 της 13/23 Απρ. 1955 (ΦΕΚ Α΄ 98) Περί ιδρύσεως Αρχείου εκδόσεως Ελλήνων συγγραφέων από των αρχαίων χρόνων μέχρι της αλώσεως της Κωνσταντινουπόλεως. Άρθρ.1.-1.Ιδρύεται παρά τη Ακαδημία Αθηνών επιστημονικόν Αρχείον το οποίον φέρει τον τίτλον «Αρχείον εκδόσεων Ελλήνων συγγραφέων από των αρχαίων χρόνων μέχρι των χρόνων της αλώσεως της Κωνσταντινουπόλεως». 2.Το Αρχείον τούτου είναι αναπόσπαστον επιστημονικόν τμήμα της Ακαδημίας Αθηνών, ως και τα άλλα υπ’ αυτής ιδρυθέντα επιστημονικά αρχεία και στεγάζεται εν τω μεγάρω της Ακαδημίας Αθηνών. Άρθρ.2.-Σκοπός του κατά τα ανωτέρω ιδρυομένου Αρχείου είναι η έκδοσις κειμένων Ελλήνων συγγραφέων μέχρι των χρόνων της αλώσεως της Κωνσταντινουπόλεως μετά εισαγωγής, μεταφράσεως και ερμηνευτικών σχολίων και ευρετηρίου επί τη βάσει των μεθόδων της συγχρόνου φιλολογικής επιστήμης, προς διάδοσιν της γνώσεως και ενίσχυσιν της αγάπης του αρχαίου ως και του Βυζαντινού κόσμου μεταξύ του Ελληνικού λαού. Άρθρ.3.-1.«Την επί του Κέντρου εποπτείαν ασκεί Εφορευτική Επιτροπή εκ των εν ενεργεία Ακαδημαϊκών, απαρτιζομένη εκ των ειδικών φιλολόγων και ενός θεολόγου, ενός αρχαιολόγου, ενός φιλοσόφου, ενός ιστορικού, ενός λογοτέχνου και του Γενικού Γραμματέως της Ακαδημίας». Η εντός « » περίοδος αντικατεστάθη ως άνω δια του άρθρ. 10 Ν.Δ. 4545/1966. 2.Μετά των έξ μελών της Εφορευτικής Επιτροπής του Αρχείου εκλέγονται κατά τα ανωτέρω οριζόμενα και δύο επί πλέον αναπληρωματικά μέλη. 3.Εν περιπτώσει παραιτήσεως ή εκλείψεως μέλους τινός της Εφορευτικής Επιτροπής, την θέσιν αυτού καταλαμβάνει το πρώτον κατά σειράν αναπληρωματικόν μέλος, η δε εκλογή νέου αναπληρωματικού μέλους γίνεται υπό της Συγκλήτου της Ακαδημίας εντός τριμήνου το βραδύτερον από της παραιτήσεως ή της εκλείψεως του τακτικού μέλους. 4.Η Εφορευτική Επιτροπή συντάσσει τον εσωτερικόν κανονισμόν του Αρχείου κατά τα εν τω άρθρ. 109 του Οργανισμού της Ακαδημίας οριζόμενα. Άρθρ.4.-Η Εφορευτική Επιτροπή ορίζει τον επί των εκδόσεων επόπτην εκ των μελών αυτής και εν συνεννοήσει μετ’ αυτού α)καθορίζει τα προς έκδοσιν έργα και β)συντονίζει τας απαιτουμένας εργασίας δια την ταχείαν δημοσίευσιν και κυκλοφορίαν τούτων. Σελ. 740 Άρθρ.5.-1.Η έκδοσις των έργων, η οποία πρέπει να είναι ομοιόμορφος, θα γίνηται δια του Οργανισμού εκδόσεως Σχολικών Βιβλίων (Ο.Ε.Σ.Β.) και εν περιπτώσει αδυναμίας τούτου δι’ εκδοτικού οίκου υπό όρους και συμφωνίας τους οποίους θέλει εγκρίνει η Σύγκλητος της Ακαδημίας μετά γνώμην της Εφορευτικής Επιτροπής, ή παρ’ αυτής ταύτης της Ακαδημίας, αν ήθελεν αποφασίση τούτο η Σύγκλητος αυτής. 2.Το Αρχείον εκδίδει τα έτοιμα προς έκδοσιν έργα, κατόπιν προηγουμένης κρίσεως της Εφορευτικής Επιτροπής. (Ο Διευθυντής του Αρχείου ελέγχει δι’ αντιπαραβολών το αρχαίον κείμενον με το προς έκδοσιν έτοιμον και παρακολουθεί μέχρις αποπερατώσεως την έκδοσιν). Η εντός ( ) β΄ περίοδος της παρ. 2 κατηργήθη δια του άρθρ. 10 Ν.Δ. 4545/1966. Άρθρ.6.-Το προσωπικόν του Αρχείου αποτελείται: 1)Κλάδος Διευθυντού (Α΄ κατηγορίας). Εξ ενός Διευθυντού, επί βαθμώ 5ω ή 4ω ή3ω. 2)Κλάδος συντακτών (Α΄ κατηγορίας). Εξ ενός συντάκτου επί βαθμώ 7ω ή 6ω ή5ω ή 4ω. 3)Κλάδος γραφέων (Β΄ κατηγορίας). Εξ ενός γραφέως γνωρίζοντος και δακτυλογραφίαν επί βαθμώ 10ω ή 9ω ή 8ω ή 7ω. 596 31.Ι.α.16 Ακαδημία Αθηνών Άρθρ.7.-1.Αι κατά το ανωτέρω άρθρον του παρόντος θέσεις πληρούνται αι μεν του επιστημονικού προσωπικού δια Β.Δ/τος, εκδιδομένου μετ’ απόφασιν της Συγκλήτου της Ακαδημίας, λαμβανομένην μετά πρότασιν της κατά το άρθρ. 3 του παρόντος Εφορευτικής Επιτροπής, αι δε του βοηθητικού προσωπικού δια Β.Δ/τος εφ’ όσον διορίζονται επί βαθμώ γραμματέως β΄ τάξεως και άνω, δι’ Υπουργικής δε πράξεως εφ’ όσον διορίζονται επί βαθμώ ακολούθου και κάτω εκδιδομένων μετ’ απόφασιν της Συγκλήτου της Ακαδημίας, λαμβανομένην μετά πρότασιν της ως άνω Εφορευτικής Επιτροπής. 2.Ο διορισμός εις τας ως άνω θέσεις, τα απαιτούμενα προσόντα και ο βαθμός, εφ’ ω γίνεται εις εκάστην εξ αυτών καθορίζονται ως ακολούθως, τηρουμένων των διατάξεων του Νόμ. 1811/1951. α)Διευθυντής του Αρχείου διορίζεται επί βαθμώ και μισθώ Τμηματάρχου β΄ τάξεως, διδάκτωρ της Φιλοσοφικής Σχολής των ημετέρων ή άλλων ομοταγών Πανεπιστημίων κάτοχος μιας τουλάχιστον ευρωπαϊκής γλώσσης ειδικώς ασχολούμενος εις τους αρχαίους συγγραφείς δημοσιεύσας αξιολόγους περί αυτών πραγματείας. β)Συντάκτης του Αρχείου διορίζεται επί βαθμώ και μισθώ Γραμματέως α΄ τάξεως πτυχιούχος της Φιλοσοφικής Σολής των ημετέρων ή άλλων ομοταγών Πανεπιστημίων ειδικώς ασχολούμενος εις φιλολογικάς μελέτας και εργασίας αρχαίων συγγραφέων. γ)Γραφεύς διορίζεται επί βαθμώ και μισθώ γραφέως α΄ τάξεως ο κεκτημένος απολυτήριον γυμνασίου ή μέσης εμπορικής σχολής και κατά προτίμησιν ο γνωρίζων γραφομηχανήν. 3.Η πλήρωσις των εν άρθρ. 6 του παρόντος θέσεων δύναται να γίνεται και δια μετατάξεως εκπαιδευτικών λειτουργών Στοιχειώδους ή Μέσης Εκπαιδεύσεως εχόντων τα νόμιμα προσόντα επί τω αυτώ ον κέκτηνται βαθμώ και μισθώ δια πράξεως του επί της Εθνικής Παιδείας Υπουργού μετά σύμφωνον γνώμην της Συγκλήτου της Ακαδημίας και του αρμοδίου Υπηρεσιακού Συμβουλίου ή δια μετατάξεως εκ των υπηρετούντων εις άλλα παραρτήματα της Ακαδημίας μετ’ απόφασιν της Συγκλήτου. Η μετάταξις ενεργείται μόνον τη αιτήσει του υπαλλήλου. Αι εις τους βαθμούς των ενιαίων θέσεων προαγωγαί του κατά τ’ ανωτέρω προσωπικού ενεργούνται μετά σύμφωνον γνώμην της κατά το άρθρ. 3 Εφορευτικής Επιτροπής, τηρουμένων πάντοτε των διατάξεων του Νόμ. 1811/1951. Άρθρ.8.-Εν τω προϋπολογισμώ των εξόδων του Υπουργείου της Εθνικής Παιδείας και Θρησκευμάτων αναγράφονται κατ’ έτος υπό ίδιον κεφάλαιον και άρθρον αι απαιτούμεναι πιστώσεις δια την μισθοδοσίαν του προσωπικού του Αρχείου και δια τας δαπάνας της λειτουργίας αυτού και καταρτισμού βιβλιοθήκης και Αρχείου χειρογράφων και άλλων κειμένων δια μικροφωτογραφιών (MICROFILMS) και δια, τας δαπάνας εκτυπώσεως επί τη βάσει λεπτομερούς αναλυτικού προϋπολογισμού καταρτιζομένου υπό της Εφορευτικής Επιτροπής και ψηφιζομένου υπό της Συγκλήτου της Ακαδημίας. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 